ایفراطچی بوداییلار میانماردا یوزلرجه ائوی و مسجیدی اودا چکدیلر
میانمارداکی خشونتلرین تازا دؤرونده، ایفراطچی بوداییلار موسلمانلارین یوزلرجه ائو، مسجید و توکانینی غارت ائدیب اودا چکدیلر.
فارسین وئردیگی خبره گؤره ایفراطچی بوداییلار «راخین» بؤلگهسینده موسلمانلارین یوزلرجه ائو، مسجید، تیجارت مرکزی و توکانینا حمله ائلهمکله اونلاری غارت ائدیب اودا چکدیلر.
رویترزین میانمار پولیسینه اساساً وئردیگی خبره گؤره، خشونتلر بیر موسلمان خانیمین خیاباندان کئچرکن بودایی بیر راهیبه دَیمهسیایله باشلاندی!
بو خبره اساساً بو حمله سهشنبه گونو اولدو و میانمارلی موسلمان عاییلهلر، آماندا قالماق اوچون جنگلده سیغینیب ائولرینین اودا چکیلمهسینه شاهید اولدولار. بو وحشییانا حملهلرده ایکی مسجید ده اودا چکیلیب بوتونلوکله داغیلدی.
بو حملهلر بیر شراییطده باش وئریر کی میانمار پولیسی حادیثهلرده اصلاً دخالت ائلهمیر. بعضاً ائله صحنهلر گؤروشور کی بوداییلار، پولیسین گؤزونون قارشیسیندا وحشیلیگه ال وورورلار. دوشنبه گونو میانمار مجلیسینین تحقیق کومسیونو دوشوندوروجو بیر ایقدامدا، دؤولتی وظیفهلندیردی کی خشونتلرین آزالماسی اوچون موسلمانلارین چوخالماسینین قارشیسینی آلسین.
«روهینگا» موسلمانلاری میانمارین 60 میلیون نفرلیک اهالیسینین یوزده بئشینی تشکیل ائدیرلر. اونلار 1948 دن یعنی میانمارین ایستیقلایندان بو طرفه دواملی حالدا شیکنجه، اذیت و دیقتسیزلیکله اوزلشیبلر. پایتختین 130 کیلومترلیگینده یئرلشن «میکتیلا» شهرینده کئچن آی باش وئرمیش خشونتلرده 200 نفردن آرتیق موسلمان اؤلدورورلوب و 12000 مین نفر آوارا اولوب. میانمارین بیر ایل اؤنجه خشونتلریده یوزلرجه موسلمانین اؤلومو و آزیندان 150000 نفرین آوارا اولماسینا سب اولدو.
دئمهلیییک دونیا ایجتماعیّتی ایندیه قدر موسلمان اقلیتیندن حیمایت اوچون هئچ اثرلی ایقدام گؤرمهییب.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab